CELEX: 32013R0255
Language: sk
Date: 2013-03-20 00:00:00
Title: Nariadenie Komisie (EÚ) č. 255/2013 z  20. marca 2013 , ktorým sa menia a dopĺňajú prílohy IC, VII a VIII k nariadeniu Európskeho parlamentu a Rady (ES) č. 1013/2006 o preprave odpadu na účely ich prispôsobenia vedeckému a technickému pokroku  Text s významom pre EHP

21.3.2013   
            
            
               SK
            
            
               Úradný vestník Európskej únie
            
            
               L 79/19
            
         NARIADENIE KOMISIE (EÚ) č. 255/2013
   z 20. marca 2013,
   ktorým sa menia a dopĺňajú prílohy IC, VII a VIII k nariadeniu Európskeho parlamentu a Rady (ES) č. 1013/2006 o preprave odpadu na účely ich prispôsobenia vedeckému a technickému pokroku
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1013/2006 z 14. júna 2006 o preprave odpadu (1), a najmä na jeho článok 58 ods. 1,
   keďže:
   
               (1)
            
            
               V nariadení (ES) č. 1013/2006 sa stanovuje, za akých podmienok preprava odpadov uvedených v prílohe IIIA alebo IIIB k uvedenému nariadeniu podlieha postupu predchádzajúceho písomného oznámenia a súhlasu. Predloženie oznámenia si vyžaduje vyplnenie dokladu o oznámení a dokladu o pohybe, ako sa stanovuje v prílohách IA a IB k uvedenému nariadeniu. Odpady uvedené v prílohe IIIA, IIIB alebo IVA k nariadeniu (ES) č. 1013/2006 možno identifikovať v položke 14 prílohy IA alebo prílohy IB v bode vi) „Iný (uveďte)“. Prílohu IC k uvedenému nariadeniu, v ktorej sa stanovujú osobitné pokyny na vyplnenie prílohy IA alebo IB, je potrebné zmeniť a doplniť s cieľom objasniť, akým spôsobom by sa tieto odpady mali uviesť v prílohe IA alebo IB.
            
         
               (2)
            
            
               V nariadení (ES) č. 1013/2006 sa takisto stanovuje, za akých podmienok je k odpadom uvedeným v prílohách IIIA a IIIB k uvedenému nariadeniu potrebné pripojiť doklad uvedený v prílohe VII k uvedenému nariadeniu, ak sú tieto odpady určené na prepravu. Keďže sa v položke 10 prílohy VII nestanovuje možnosť identifikovať odpady uvedené v prílohách IIIA a IIIB, tieto odpady nemožno v prílohe VII riadne identifikovať. Zaradenie odpadov uvedených v prílohách IIIA a IIIB si vyžaduje rozšírenie možností uvedených v položke 10 prílohy VII.
            
         
               (3)
            
            
               Na desiatej schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, ktorá sa konala 17. až 21. októbra 2011, boli prijaté technické usmernenia a usmerňujúce dokumenty týkajúce sa nakladania s odpadom spôsobom prijateľným z hľadiska životného prostredia. V nadväznosti na ich prijatie je preto potrebné aktualizovať prílohu VIII k nariadeniu (ES) č. 1013/2006.
            
         
               (4)
            
            
               Nariadenie (ES) č. 1013/2006 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 39 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (2),
            
         PRIJALA TOTO NARIADENIE:
   Článok 1
   Nariadenie (ES) č. 1013/2006 sa mení a dopĺňa takto:
   
               1.
            
            
               Príloha IC sa mení a dopĺňa v súlade s prílohou I k tomuto nariadeniu.
            
         
               2.
            
            
               Príloha VII sa nahrádza textom uvedeným v prílohe II k tomuto nariadeniu.
            
         
               3.
            
            
               Príloha VIII sa nahrádza textom v prílohe III k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 190, 12.7.2006, s. 1.
   
      (2)  Ú. v. EÚ L 312, 22.11.2008, s. 3.
   
      PRÍLOHA I
      Príloha IC k nariadeniu (ES) č. 1013/2006 sa mení a dopĺňa takto:
      
                  a)
               
               
                  Z bodu 25 písm. c) sa vypúšťa druhá veta.
               
            
                  b)
               
               
                  Z bodu 25 písm. d) sa vypúšťa druhá veta.
               
            
                  c)
               
               
                  V bode 25 písm. e) sa dopĺňa tento odsek:
                  „Tieto kódy môžu byť uvedené v prílohách IIIA, IIIB alebo IVA k tomuto nariadeniu. V takom prípade by sa pred kódmi malo uviesť číslo prílohy. Pokiaľ ide o prílohu IIIA, mal(-i) by sa použiť príslušný(-é) kódy) uvedený(-é) v prílohe IIIA, v prípade potreby v príslušnom poradí. Určité položky podľa Bazilejského dohovoru, ako napríklad B1100, B3010 a B3020, sú obmedzené len na prúdy konkrétnych odpadov, ako sa uvádza v prílohe IIIA.“
               
            
   
      PRÍLOHA II
      
         
            „PRÍLOHA VII
            
               SPRIEVODNÉ INFORMÁCIE K PREPRAVÁM ODPADU, AKO SA UVÁDZAJÚ V ČLÁNKU 3 ODS. 2 A ODS. 4
            
            
               
         
      
   
   
      PRÍLOHA III
      
         
            „PRÍLOHA VIII
            
               USMERNENIA NA NAKLADANIE S ODPADOM SPÔSOBOM PRIJATEĽNÝM Z HĽADISKA ŽIVOTNÉHO PROSTREDIA (ČLÁNOK 49)
            
            
                        I.
                     
                     
                        Usmernenia a metodické dokumenty prijaté podľa Bazilejského dohovoru:
                        
                                    1.
                                 
                                 
                                    Technické usmernenia na nakladanie s biomedicínskym a zdravotníckym odpadom spôsobom prijateľným z hľadiska životného prostredia (Y1; Y3) (1)
                                    
                                 
                              
                                    2.
                                 
                                 
                                    Technické usmernenia na nakladanie s odpadovými kyselinovými batériami obsahujúcimi olovo spôsobom prijateľným z hľadiska životného prostredia (1)
                                    
                                 
                              
                                    3.
                                 
                                 
                                    Technické usmernenia na nakladanie s odpadom z úplnej a čiastočnej demontáže lodí spôsobom prijateľným z hľadiska životného prostredia (1)
                                    
                                 
                              
                                    4.
                                 
                                 
                                    Technické usmernenia na recykláciu alebo spätné získavanie kovov a kovových zlúčenín (R4) spôsobom prijateľným z hľadiska životného prostredia (2)
                                    
                                 
                              
                                    5.
                                 
                                 
                                    Aktualizované všeobecné technické usmernenia na nakladanie s odpadmi, ktoré obsahujú perzistentné organické znečisťujúce látky (POP), pozostávajú z nich alebo sú nimi kontaminované, spôsobom prijateľným z hľadiska životného prostredia (3)
                                    
                                 
                              
                                    6.
                                 
                                 
                                    Aktualizované technické usmernenia na nakladanie s odpadmi, ktoré obsahujú polychlórované bifenyly (PCB), polychlórované terfenyly (PCT) alebo polybrómované bifenyly (PBB), pozostávajú z nich alebo sú nimi kontaminované, spôsobom prijateľným z hľadiska životného prostredia (3)
                                    
                                 
                              
                                    7.
                                 
                                 
                                    Technické usmernenia na nakladanie s odpadmi, ktoré obsahujú pesticídy aldrín, chlórdan, dieldrín, endrín, heptachlór, hexachlórbenzén (HCB), mirex alebo toxafén, pozostávajú z nich alebo sú nimi kontaminované, príp. sú kontaminované hexachlórbenzénom ako priemyselnou chemikáliou, spôsobom prijateľným z hľadiska životného prostredia (3)
                                    
                                 
                              
                                    8.
                                 
                                 
                                    Technické usmernenia na nakladanie s odpadmi, ktoré obsahujú 1,1,1-trichlór-2,2-bis-(4-chlórfenyl)-etán (DDT), pozostávajú z neho alebo sú ním kontaminované, spôsobom prijateľným z hľadiska životného prostredia (3)
                                    
                                 
                              
                                    9.
                                 
                                 
                                    Technické usmernenia na nakladanie s odpadmi, ktoré obsahujú neúmyselne vyrobené polychlórované dibenzo-p-dioxíny a dibenzofurány (PCDD/PCDF), hexachlórbenzén (HCB) alebo polychlórové bifenyly (PCB), alebo sú nimi kontaminované, spôsobom prijateľným z hľadiska životného prostredia (3)
                                    
                                 
                              
                                    10.
                                 
                                 
                                    Technické usmernenia na nakladanie s použitými a odpadovými pneumatikami, spôsobom prijateľným z hľadiska životného prostredia (4)
                                    
                                 
                              
                                    11.
                                 
                                 
                                    Technické usmernenia na nakladanie s odpadmi, ktoré obsahujú elementárnu ortuť, a s odpadmi, ktoré obsahujú ortuť alebo sú ňou kontaminované, spôsobom prijateľným z hľadiska životného prostredia (4)
                                    
                                 
                              
                                    12.
                                 
                                 
                                    Technické usmernenia na spoluspaľovanie nebezpečných odpadov v cementárenských peciach, spôsobom prijateľným z hľadiska životného prostredia (4)
                                    
                                 
                              
                                    13.
                                 
                                 
                                    Metodický dokument o nakladaní s použitými mobilnými telefónmi a mobilnými telefónmi po skončení životnosti, spôsobom prijateľným z hľadiska životného prostredia (4)
                                    
                                 
                              
                                    14.
                                 
                                 
                                    Metodický dokument o nakladaní s použitými výpočtovými zariadeniami a výpočtovými zariadeniami po skončení životnosti, spôsobom prijateľným z hľadiska životného prostredia, oddiely 1, 2, 4a a 5 (4)
                                    
                                 
                              
                  
                        II.
                     
                     
                        Usmernenia prijaté organizáciou OECD:
                        Technické usmernenia na nakladanie s prúdmi konkrétnych odpadov spôsobom prijateľným z hľadiska životného prostredia:
                        Použité a zošrotované osobné počítače (5)
                        
                     
                  
                        III.
                     
                     
                        Usmernenia prijaté Medzinárodnou námornou organizáciou (IMO):
                        Usmernenia na recykláciu lodí (6)
                        
                     
                  
                        IV.
                     
                     
                        Usmernenia prijaté Medzinárodnou organizáciou práce (ILO):
                        Bezpečnosť a ochrana zdravia pri rozoberaní lodí: Usmernenia pre ázijské krajiny a Turecko (7)“
                     
                  
      
      
         (1)  Prijaté na 6. schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, 9. – 13. decembra 2002.
      
         (2)  Prijaté na 7. schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, 25. – 29. októbra 2004.
      
         (3)  Prijaté na 8. schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, 27. novembra – 1. decembra 2006.
      
         (4)  Prijaté na 10. schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, 17. – 21 októbra 2011.
      
         (5)  Prijaté Výborom pre environmentálnu politiku OECD vo februári 2003 [dokument ENV/EPOC/WGWPR(2001)3/V KONEČNOM ZNENÍ].
      
         (6)  Rezolúcia A.962 prijatá na zhromaždení IMO na svojom 23. pravidelnom zasadnutí 24. novembra – 5. decembra 2003.
      
         (7)  Na uverejnenie schválila riadiaca rada Medzinárodnej organizácie práce na jej 289. zasadnutí, ktoré sa konalo 11. – 26. marca 2004.